**Ministru kabineta noteikumu projekta “Grozījums Ministru kabineta 2019.gada 15.oktobra noteikumos Nr.477 “Prasības vienkāršo, ierakstīto un apdrošināto pasta sūtījumu izsniegšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2019. gada 15. oktobra noteikumos Nr.477 “Prasības vienkāršo, ierakstīto un apdrošināto pasta sūtījumu izsniegšanai” ir izstrādāts, lai ārkārtējās situācijas laikā noteiktu izņēmumu attiecībā uz paraksta iegūšanu ierakstītu un apdrošinātu pasta sūtījuma saņemšanas brīdī. Minētā atkāpe tiek ierosināta Ministru kabineta 2020.gada 12.marta rīkojuma “Nr. 103 “Par ārkārtējās situācijas izsludināšanu” darbības rezultātā.Ministru kabineta noteikumu projekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Satiksmes ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” Ministru kabinets ir izsludinājis ārkārtējo situāciju līdz 2020.gada 12.maijam.Šobrīd, sniedzot tradicionālos, eksprespasta un kurjerpasta pakalpojumus, saskaņā ar Pasta likuma 1.panta 6.punktu, 20.panta pirmās daļas 1.un 2.punktu, 21.panta pirmās daļas 1.un 2.punktu pasta sūtījumu izsniedz saņēmējam pret parakstu.Pasta likuma 13.1 panta otrā daļa noteic, ka prasības vienkāršo, ierakstīto un apdrošināto pasta sūtījumu izsniegšanai nosaka Ministru kabinets.Ministru kabineta 2019. gada 15. oktobra noteikumu Nr.477 “Prasības vienkāršo, ierakstīto un apdrošināto pasta sūtījumu izsniegšanai” 7.punkts noteic, ka, saņemot ierakstītu vai apdrošinātu pasta sūtījumu, adresāts un pasta komersanta darbinieks, kurš izsniedz pasta sūtījumu, parakstās informatīvā paziņojuma zonā "datums un paraksts". Ja pasta komersants nodrošina iespēju iegūt personas paraksta digitālo attēlu, par ierakstīta vai apdrošināta pasta sūtījuma saņemšanu adresāts var parakstīties uz paraksta attēla iegūšanas aparatūras sensora. Lai nepārprotami identificētu personu, kura parakstījusies kā pasta sūtījuma saņēmējs, pasta komersants, ievērojot šo noteikumu 4. un 5. punktā minētās prasības, nodrošina vārda un uzvārda pievienošanu paraksta digitālajam attēlam. Reģistrēto sūtījumu izsniegšanas process ārkārtējā situācijā nenodrošina vienu no būtiskākajiem Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” (turpmāk – rīkojums) mērķiem, proti, sociālo distancēšanos, nenovēršot pasta darbinieka, sūtījuma saņēmēja un tālāk arī visas sabiedrības inficēšanās risku ar Covid-19.Tādējādi, lai novērstu šos riskus, ir nepieciešams noteikt regulējumu, ka ārkārtējās situācijas laikā pasta darbiniekam ir tiesības pēc sūtījuma saņēmēja identificēšanas un sūtījuma izsniegšanas apstiprināt reģistrēta sūtījuma izsniegšanas faktu sūtījumu apstrādes sistēmās, nesaņemot sūtījuma saņēmēja parakstu, ievērojot, ka sūtījuma izsniegšanas fakta apstiprināšana tiks nodrošināta dokumentāli vai elektroniski.Ievērojot, ka pasta komersanti izmanto mobilās lietotnes, lai apstiprinātu pasta sūtījuma izsniegšanas faktu, strīdus situācijā var tikt izmantoti GPS dati, lai apstiprinātu, ka laikā, kad mobilajā ierīcē ir atzīmēts izsniegšanas fakts, pasta darbinieks tiešām ir atradies minētajā adresē. Ņemot vērā, ka ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” ārkārtējā situācija ir pagarināta līdz 2020.gada 20.maijam, turklāt saskaņā ar likuma "Par ārkārtējo situāciju un izņēmuma stāvokli" ir iespējams pagarināt ārkārtējas situācijas laika periodu, grozījumi paredz, ka pagaidu regulējums ir piemērojams uz ārkārtējās situācijas laiku. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts akciju sabiedrība “Latvijas Pasts”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **II. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot ārkārtējās situācijas izsludināšanas mērķi, tas ir novērst Covid-19 izplatību un radītās sekas, un tādējādi nepieciešamo izmaiņu steidzamību, plašas sabiedrības līdzdalība netiek plānota.  |
| 2. | Sabiedrības līdzdalība projekta izstrādē | Projekts izstrādāts sadarbībā ar universālā pasta pakalpojuma sniedzēju VAS “Latvijas Pasts”. |
| 3. | Sabiedrības līdzdalības rezultāti | VAS “Latvijas Pasts” ir izteikusi atbalstu projektā iekļautajiem nosacījumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Iesniedzējs:

Satiksmes ministrs T.Linkaits

Vīza:

Valsts sekretāre I.Stepanova

Pakule 67028115

inese.pakule@sam.gov.lv